open-index/open-wikipedia-markdown huggingface dataset:
ალი ზულალოვი

**ალი აბდულ-ოღლუ ზულალოვი** (; დ. 1893 — გ. 1963) — აზერბაიჯანელი საბჭოთა ოპერის მომღერალი (ლირიკული ტენორი). აზერბაიჯანის სსრ დამსახურებული არტისტი (1940).

## ბიოგრაფია 
ალი ზულალოვი დაიბადა 1893 წელს შუშის მაზრის ქალაქ შუშაში. 1898 წელს მამის გარდაცვალების შემდეგ ალიზე და მის უმცროს ძმა გამბარზე მზრუნველობა ითავა მისმა ბიძამ აბდულბაგი ზულალოვმა (ბიულბიულჯანმა). 1914 წელს ალი ზულალოვი საცხოვრებლად გადადის ბაქოში და ვალიხანოვების მანუფაქტურასთან მდებარე მაღაზიაში იწყებს მუშაობას. ხელოვნებაში საკუთარი თავი პირველად 1918 წელს მოსინჯა. მისი დებიუტი შედგა უზეირ ჰაჯიბეკოვის ოპერაში „არშინ მალ ალანი“, გიულჩოჰრას როლში. 1936 წელს ის აზერბაიჯანის სახელმწიფო კონსერვატორიას ამთავრებს. 1938 წელს აბდულ-მუსლიმ მაგამედოვის ოპერაში „ნარგიზი“ მოლა მუთალიმის როლის შესრულებისათვის დაჯილდოვდა „ღირსების“ ორდენით. 1940 წელს ალი ზულალოვს მიენიჭა აზერბაიჯანის სსრ დამსახურებული არტისტის წოდება. 1956 წელს იყო მ. ფ. ახუნდოვის სახელობის აზერბაიჯანის ოპერისა და ბალეტის თეატრის სოლისტი. გარდაიცვალა ბაქოში, 1963 წლის 10 იანვარს.

## სქოლიო
კატეგორია:დაბადებული 13 სექტემბერი
კატეგორია:დაბადებული 1893
კატეგორია:გარდაცვლილი 18 თებერვალი
კატეგორია:გარდაცვლილი 1963
კატეგორია:საპატიო ნიშნის ორდენის კავალრები
კატეგორია:ტენორები
კატეგორია:აზერბაიჯანელი საოპერო მომღერლები
კატეგორია:საბჭოთა საოპერო მომღერლები
კატეგორია:ბაქოში გარდაცვლილები
გამბარ ზულალოვი

**გამბარ აბდულ-ოღლუ ზულალოვი** (; დ. 1895, შუშა, ელიზავეტპოლის გუბერნია — გ. 1976, ბაქო) — აზერბაიჯანელი მომღერალი-ჰანენდე და მსახიობი, აზერბაიჯანის სსრ დამსახურებული არტისტი (1958).

გამბარ ზულალოვი დაიბადა 1895 წელს, შუშის მაზრის ქალაქ შუშაში. 1898 წელს მამის გარდაცვალების შემდეგ გამბარზე და მის უფროს ძმა ალიზე მზრუნველობა ითავა მისმა ბიძამ  აბდულბაგი ზულალოვმა (ბიულბიულჯანმა). რამდენიმე წლის განმავლობაში ისინი ცხოვრობდნენ აშხაბადში, თურქმენეთში, თავიანთი ბიძის გვერდით. გამბარ ზულალოვმა მომღერლის კარიერა 1917 წელს ქალაქ შუშაში დაიწყო. ჰქონდა სასიამოვნო ხმა, რბილი და საშუალო ტემბრი.

რაღაცა პერიოდის განმავლობაში შუშაში მღეროდა, ასევე ასრულებდა საოპერო პარტიებს რამდენიმე სამოყვარულო სპექტაკლში. 1919 წელს ბაქოში ჩავიდა.

1926–1975 წლებში გამბარი აზერბაიჯანის ოპერის თეატრის სოლისტი იყო. აქ მან შეასრულა მეჯნუნის, ფაშის, ნადირის პარტიები უზეირ ჰაჯიბეკოვის ოპერებში „ლეილა და მეჯნუნი“, „ასლი და ქერემი“, „ქოროღლი“.

1958 წლის 26 აპრილს „ოპერის ხელოვნების განვითარებაში შეტანილი წვლილისათვის“ მიენიჭა აზერბაიჯანის სსრ დამსახურებული არტისტის წოდება.

## სქოლიო
კატეგორია:აზერბაიჯანელი მომღერლები
კატეგორია:საბჭოთა მომღერლები
კატეგორია:ბაქოში გარდაცვლილები
ქეჩაჩიოღლუ მუჰამედი

**ქეჩაჩიოღლუ მუჰამედი** (; დ. 1864, შუშა — 1940, ყუბა) — აზერბაიჯანელი მომღერალ-ჰანენდე, მუღამის შუშის ვოკალური სკოლის წარმომადგენელი, ხარათ ყულის მოწაფე.

ქეჩაჩიოღლუ მუჰამედი დაიბადა 1864 წელს შუშაში. სიმღერის სწავლა შემთხვევით დაიწყო. ხარათ ყულიმ იგი მოწაფედ მიიწვია და სიმღერის ნიუანსები ასწავლა. ჰაჯი ჰუსის ჰანენდეს სკოლაში კი სრულყოფილად შეისწავლა ხალხური სიმღერების შესრულება.

XIX საუკუნის დასასრულს ქეჩაჩიოღლუ მუჰამედი შუშაში ხანდემიროვის თეატრის სცენაზე გამოდიოდა, სადაც მწერლისა და განმანათლებილის აბდურაჰიმ ჰაგვერდიევის ხელმძღვანელობით იდგმებოდა სპექტაკლები და ტარდებოდა აღმოსავლური მუსიკის კონცერტები. XX საუკუნის დასაწყისში ქეჩაჩიოღლუ მუჰამედმა ბაქოში რამდენიმე წარმატებული კონცერტი ჩაატარა. 

1904 წლის დასაწყისში ქეჩაჩიოღლუ მუჰამედი ბაქოში საბოლოოდ გადავიდა საცხოვრებლად. 1907 წლის 20 იანვარს სადღესასწაულო საღამოზე გამოვიდა, რომელიც ორგანიზებული იყო მუსლიმთა საქველმოქმედო ორგანიზაციის ინიციატივით გაჭირვებულ მდგომარეობაში მყოფი მუსლიმების დასახმარებლად.

1912 წელს სააქციო საზოგადოება „სპორტ-რეკორდის“ მოწვევის საფუძველზე ქეჩაჩიოღლუ მუჰამედი გაემგზავრა ვარშავაში სიმღერების გრამფირფიტაზე ჩასაწერად. მოგზაურობის დროს 1912 წლის ზაფხულში მოსკოვში გაჩერდა, ერმოლოვის თეატრში ჯაბარ გარიაღდიოღლუსთან, მეშადი მამედოვ ფარზალიევთან და დავუდ საფიროვთან ერთად აღმოსავლური მუსიკის კონცერტში მიიღო მონაწილეობა.

1921 წელს აგიტმატარებლით „წითელი აზერბაიჯანი“, რომელსაც ხელმძღვანელობდა ალი ჰაიდარ კარაევი, ქეჩაჩიოღლუ მუჰამედმა იმოგზაურა ქურდამირში, უჯარში, აღსთაფაში, განჯაში და მრავალ სხვა ქალაქში, სადაც გამოდიოდა კონცერტებზე მოსახლეობის ღარიბი ფენის წინაშე. 1926 წელს კომპოზიტორმა უზეირ ჰაჯიბეკოვმა მომღერალი აზერაიჯანის სახელმწიფო კონსერვატორიაში მიიწვია, სადაც მუჰამედი ჯაბარ გარიაღდიოღლუსთან და სეიდ შუშინსკისთან ერთად ასწავლიდა და ზრდიდა მომღერალ-მუღამის შემსრულებელთა ახალ თაობას.

სიცოცხლის ბოლო წლებში ქეჩაჩიოღლუ მუჰამედი კონსულტანტად მუშაობდა აზერბაიჯანის სახელმწიფო ფილარმონიაში, ახალგაზრდა მომღერლებს ეხმარებოდა განვითარებაში. გარდაიცვალა 1940 წელს ქალაქ ყუბაში.

## ლიტერატურა 
* 

## სქოლიო
კატეგორია:საბჭოთა მომღერლები
კატეგორია:აზერბაიჯანელი მომღერლები
მურა ჯამა სოკო

**მურა ჯამა სოკო**  () — პეზიზასებრთა ოჯახის ჩანთიანი სოკო. 

*სამეცნიერო სინონიმები*:

* 
* 
* 

## აღწერა
სოკოს ნაყოფსხეულის დიამეტრი 1-6 სმ-მდე აღწევს, თავდაპირველად ბურთისებრია, გახსნის შემდეგ ღრმა ჯამის ფორმას იღებს, შიგნითა ზედაპირი წაბლისფერ-მურაა, გარედან შედარებით ღია ფერის. ზედაპირი მარცვლოვანი.

სპორები — ელიფსისებრი 15–18×7–10 მკმ, მარცვლოვან-ხორკლიანი ზედაპირით. ჩანთები ცილინდრულია და მოთავსებულია 8 სპორა.

ახალი ითვლება საჭმელ სოკოდ.

## გავრცელება
ფართოდაა გავრცელებული ჩრდილოეთ ამერიკასა და ევროპაში. იზრდება ჯგუფებად (10-20 და მეტ ეგზემპლარამდე), ნიადაგზე, ტყეებში, ძირითადად წიწვოვანი ხეების ქვეშ, ასევე პარკებში, გაზაფხულიდან გვიან შემოდგომამდე.

## მსგავსი სახეობები
*  — მეტად წააგავს მურა ჯამა სოკოს, თუმცა გამოირჩევა არა ბადისებრი, არამედ წვრილმეჭეჭებიანი სპორებით.
*  — ჩრდილოური სახეობა შავი-იისფერი ზედაპირით და ორნამენტირებული სპორებით. იზრდება მდინარისა და ტბის პირებზე.

## ლიტერატურა
*

კატეგორია:პეზიზა
კატეგორია:საჭმელი სოკოები
კატეგორია:ჩანთიანი სოკოები
ნუშაბა ჰუმათოვა

**ნუშაბა ალესგერ-ყიზი ჰუმათოვა** ანუ **ნუშაბა ალესგერლი** () — აზერბაიჯანელი მომღერალი, აზერბაიჯანის რესპუბლიკის დამსახურებული არტისტი (2013).

## ბიოგრაფია 
დაიბადა 1967 წლის 21 დეკემბერს ქალაქ შაქში. მამა ალესგერ ხალილ-ოღლუ ჰუმათოვი — ექიმი, დედა სოლმაზ გაფარ-ყიზი ჰუმათოვა — პედაგოგი. ადრეულ ასაკში შეისწავლა საზის ხელოვნება აშუღ საქით ყურბანოვთან. 1976 წელს ოჯახთან ერთად სუმგაითში გადასახლდა. განათლების მიღება სუმგაითის №26 სკოლაში გააგრძელა. ამავდროულად სწავლობდა ფორტეპიანოზე დაკვრას №3 მუსიკალურ სკოლაში.

1982 წელს ჩააბარა სოლთანა ჰაჯიბეკოვის სახელობის მუსიკალურ სასწავლებელში გუნდის დირიჟორობის ფაკულტეტზე. 1986 წელს წარჩინებით დაამთავრა სასწავლებელი და იმავე წელს ჩააბარა უზეირ ჰაჯიბეკოვის სახელობის აზერბაიჯანის სახელმწიფო კონსერვატორიის გუნდური დირიჟორობის  ფაკულტეტზე. უწყვეტად იღებდა გაკვეთილებს დამსახურებული დირიჟორის ფაზილ ალიევისგან სკოლის წლებში, სასწავლებელში, ტექნიკუმში თუ კონსერვატორიაში სწავლებისას. 

## კარიერა 
1990 წელს აზერბაიჯანის სიმღერისა და ცეკვის სახელმწიფო ანსამბლს შეუერთდა და 1995 წლამდე გუნდში მუშაობდა. მხატვრული ხელმძღვანელი იყო გამოჩენილი აზერბაიჯანელი კომპოზიტორი, სახალხო არტისტი, პროფესორი რამიზ მირიშლი, ხოლო დირიჟორი — ხელოვნების დამსახურებული მოღვაწე ზია ბაღიროვი. ანსამბლში მუშაობის პერიოდში, როგორც გუნდის შემადგენლობაში, ისე სოლისტის რანგში, ბევრი კონცერტი ჩაატარა საზღვარგარეთის მრავალ ქვეყანაში — თურქეთში, ეგვიპტეში, ნორვეგიაში, შვედეთში, დანიაში, გერმანიაში. სიმღერისა და ცეკვის ანსამბლში მოღვაწეობით დაიწყო მისი სოლო კარიერა.

ჩაწერა მთელი რიგი სიმღერები რაფიქ ბაბაევის ხელმძღვანელობით მოქმედ კოლექტივთან ერთად. ამავდროულად, მუშაობდა ანსამბლში დამსახურებული არტისტის, ინსტრუმენტალურ ანსამბლ „ქეროღლუს“ ხელმძღვანელის ეთიბარ გასიმოვის მოწვევით. ანსამბლის შემადგენლობაში 1991 წელს ფილარმონიის სცენაზე გაიმართა მისი პირველი კონცერტი. ნიამადინ მუსაევის ანსამბლ „როიასთან“ ერთად  ასრულებდა საკონცერტო პროგრამებს შრი-ლანკისა და სხვა ქვეყნების სცენებზე.

1998 წელს აზერბაიჯანის ტელერადიოკომპანიაში სოლისტად დაიწყო მუშაობა (2006 წლამდე). ტელევიზიაში მუშაობის განმავლობაში მონაწილეობდა მრავალ პროგრამაში, სადღესასწაულო პროგრამებსა და დადგმებში. შეასრულა ერთ-ერთი მთავარი როლი აჰმად ორუჯ-ოღლუს ფილმში „ოპერაცია დედამთილი“, რომელიც ოქროს ფონდში ინახება. ამავე პერიოდში გადაიღეს 24-სერიიან ფილმში „გადამწვარი ხიდები“. ტელევიზიაში მუშაობის განმავლობაში მუშაობდა მრავალ კომპოზიტორთან — შაფიგა ახუნდოვასთან, ელდარ მანსუროვთან, ნადირ აზიმოვთან, რამიზ მირიშლისთან, აიუგიუნ სამედზადესთან, ელჩინ იმანოვთან და სხვ. ჩაწერა ბევრი სიმღერა და შექმნა 24 დისკი, გადაიღო 30-მდე მუსიკალური კლიპი. 1998 წელს საკონცერტო პროგრამით გამოვიდა ინსტრუმენტალურ ანსამბლ „მათინთან“ ერთად აზერბაიჯანის მრავალ რეგიონში — გორანბოი, აღჯაბადი, ყუბა, ხაჩმაზი, შაქი, კახი, ბელაქანი, ზაქათალა და სხვ.

## სქოლიო
კატეგორია:დაბადებული 21 დეკემბერი
კატეგორია:დაბადებული 1967
კატეგორია:აზერბაიჯანელი ქალი მომღერლები
კატეგორია:ცოცხალი ადამიანები
სოსო დანელია

**სოსო დანელია** (დ. 28 აგვისტო, 1956) — ქართველი პოლიტიკოსი და დიპლომატი. საქართველოს მე-8 მოწვევის პარლამენტის წევრი 2015-2016 წლებში.

## ბიოგრაფია
დაიბადა 1956 წლის 28 აგვისტოს. დაამთავრა შრომის წითელი დროშის ორდენოსანი, ვ. ი. ლენინის სახელობის საქართველოს პოლიტექნიკური ინსტიტუტი სამრეწველო და სამოქალაქო მშენებლობის სპეციალობით. 1979-1995 წლებში იყო თბილისის საავიაციო 31-ე ქარხანის ინჟინერ მშენებელი. 1991 წელს იყო თბილისის საქალაქო საბჭოს დეპუტატი. 1995-1996 წლებში იყო წარმომადგენლის მოადგილე საქართველოს სავაჭრო-ეკონომიკური წარმომადგენლობისა იტალიაში. 1997-2004 წლებში იყო საქართველოს ალტერნატიული წარმომადგენელი გაეროს საერთაშორისო ორგანიზაციებში. 1997-1999 წლებში – საქართველოს საელჩოს პირველი მდივანი იტალიაში. 1999-2001 წლებში – საქართველოს საელჩოს კონსული იტალიაში. 2001 წელს იყო საქართველოს საგარეო საქმეთა სამინისტროს საკონსულო დეპარტამენტის დირექტორის მოადგილე. 2001-2004 წლებში იყო საქართველოს საელჩოს კონსული იტალიაში. 2003-2004 წლებში იყო საქართველოს თავდაცვის სამინისტროს ატაშეს მოვალეობის შემსრულებელი. 2004-2006 წლებში იყო საქართველოს სავაჭრო-სამრეწველო პალატის წარმომადგენელი იტალიაში. 2006-2007 წლებში იყო საგანგებო დავალებათა ელჩი. 2007-2008 წლებში იყო საქართველოს საელჩოს დესპანი იტალიაში. 2008 წელს იყო საქართველოს ელჩის მოვალეობის შემსრულებელი იტალიაში. 2011-2014 წლებში მუშაობდა საქართველოს საელჩოში, ვატიკანში. 2015 წლის 25 ნოემბრიდან 2016 წლის 18 ნოემბრამდე იყო საქართველოს მე-8 მოწვევის პარლამენტის წევრი (მარტვილის მაჟორიტარი), საარჩევნო ბლოკი: „ბიძინა ივანიშვილი — ქართული ოცნება“.

## რესურსები ინტერნეტში
კატეგორია:დაბადებული 28 აგვისტო
კატეგორია:დაბადებული 1956
კატეგორია:საქართველოს VIII მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები
სოსო
სომხეთის იუსტიციის სამინისტრო

**სომხეთის იუსტიციის სამინისტრო** (სომხურად: *Հայաստանի արդարադատության նախարարություն) —*სომხეთის სამთავრობო სააგენტო, რომელიც ფლობს აღმასრულებელ უფლებამოსილებას და ახორციელებს სომხეთის მთავრობის პოლიტიკას სექტორებში, რომლებიც მჭიდრო კავშირშია კანონებთან და რეგულაციებთან. სამინისტრო ზედამხედველობს შემდეგი უწყებების საქმიანობას: 

სავალდებულო სააღსრულებო სამსახური;

სასჯელაღსრულების სამსახური;

პრობაციის სამსახური.

სამინისტრო დაარსდა 1918 წელს ახლადშექმნილი სომხეთის რესპუბლიკის ოვანეს კაჯაზნუნის მთავრობის მიერ.

## ისტორია 
1920 წელს სომხეთის საბჭოთა სოციალისტური რესპუბლიკის რევოლუციურმა კომიტეტმა დააარსა იუსტიციის სახალხო კომისარიატი, რომელმაც სომხეთის პროკურატურის კონტროლი 1923 წლის დეკემბერში დაიწყო. სომხეთის კომუნისტური პარტია აქტიურად მუშაობდა 1930 – დან 1933 წლამდე, აქედან სამი წლის განმავლობაში, სომხეთის მართლმსაჯულების სისტემას მართავდნენ საბჭოთა კავშირის გენერალური პროკურორი და სსრკ უმაღლესი სასამართლოს წარმომადგენლები. 1936 წელს პროკურატურა და საგამოძიებო ორგანოები გამოეყო სახალხო სასამართლოს და სახალხო კომისარიატი გადაკეთდა იუსტიციის სამინისტროდ. იგი მუშაობდა 1959 წლამდე,რის შემდეგაც მის ფუნქციებს უზენაესი სასამართლო ასრულებდა. ეს პროცესი 1970-იან წლებამდე გაგრძელდა. საბჭოთა სოციალისტური რესპუბლიკების კავშირის უმაღლესი საბჭოს 1970 წლის 2 ნოემბრის ბრძანებით, სომხეთის საბჭოთა სოციალისტური რესპუბლიკის იუსტიციის სამინისტრო აღდგა და გახდა სომხეთის იუსტიციის სამინისტროს წინამორბედი, რომელიც დაარსდა 1991 წელს, საბჭოთა კავშირის დაშლის შემდეგ.

## მინისტრთა სია 
### სომხეთის პირველი რესპუბლიკა 
არტაშეს ჩილინგარიანი; 1920 წლის 5 მაისი — 1920 წლის შემოდგომა

აბრაამ გიულხანდანიანი; 1919 წლის 10 აგვისტო — 1920 წლის გაზაფხული

არშამ ხონდკარიანი; 1919 — 1919 წ

ჰარითინ ცშიკიანი; 1919 წლის 27 აპრილი — 1919 წ

სამსონ ჰარუთიანიანი; 1918 წლის 4 ნოემბერი — 1919 წლის გაზაფხული

გრიგორ ტერ-პეტროსიანი; 1918 წლის 28 მაისი — 1918 წლის 4 ნოემბერი

### სსრკ 
ს.ბაღდასარიანი 1920 — 1921 წ

არტაშეს კარინიანი 1921 — 1921 წ

ა. შაჰვერდიანი 1921 — 1921 წწ

დანუშ შაჰვერდიანი 1922 — 1923 წწ

ლ. ვარდანიანი 1924 — 1927 წ

ზარმარ აშრაფიანი 1927 — 1929 წწ

ა. ჰოვსეპიანი 1929 — 1929 წწ

სარგის ხანოიანი 1929 — 1930 წწ

პ.ტოროსიანი 1933 — 1936 წწ

ა. ჰოვსეპიანი 1936 — 1938 წ

ა. ჰუსეინზაძე ალი მამედოვი 1938 — 1941

C. ნაზარიანი 1941 — 1948

ა. კარაპეტიანი 1951 — 1951

ჰ მეღლორიანი 1951 — 1959 წ

არტავაზდ გევორგიანი 1970 წლის იანვარი — 1985 წლის იანვარი

არმენ აშრაფიანი 1986 — 1986 წ

### სომხეთის რესპუბლიკა 
ვაჰე სტეპანიანი; 1990 წლის ნოემბერი — 1996 წლის თებერვალი

მარატ ალექსანიანი 1996 წლის თებერვალი — 1998

დავით ჰარუთიანიანი 1998 — 2007 წლის მაისი

გევორგ დანიელიანი 2007 წლის მაისი — 2010 წლის 9 დეკემბერი

ჰრაირ ტოვმასიანი 2010 წლის 17 დეკემბერი — 2014 წლის 3 აპრილი

ოვანეს მანუკიანი 2014 წლის 30 აპრილი — 2015 წლის 14 ივლისი

არპინე ჰოვანისიანი  4 სექტემბერი, 2015 წელი — 2017 (პირველი ქალი იუსტიციის მინისტრი)

დავით ჰარუთიანიანი 2017 — 2018 წ

არტაკ ზეინალიანი 2018 წლის — 2019 წლის მარტი

რუსტამ ბადასიანი 2019 წლის მარტი —

## სქოლიო 
კატეგორია:სომხეთის სამინისტროები
კატეგორია:იუსტიციის სამინისტროები
გიორგი უკლება

**გიორგი უკლება** (დ. 20 იანვარი, 1971) — ქართველი ინჟინერი, პოლიტიკოსი.

დაამთავრა ქუთაისის სახელმწიფო ტექნიკური უნივერსიტეტი და თბილისის პოლიტიკური აკადემია. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “.

## რესურსები ინტერნეტში
კატეგორია:დაბადებული 20 იანვარი
კატეგორია:დაბადებული 1971
კატეგორია:საქართველოს VI მოწვევის პარლამენტის წევრები
კატეგორია:ქუთაისის სახელმწიფო ტექნიკური უნივერსიტეტის კურსდამთავრებულები
გიორგი
ნინა სუმბატოვა

**ნინა სუმბატოვა** (, დ. 12 იანვარი, 1963) — რუსი ლინგვისტი, ფილოლოგიის მეცნიერებათა დოქტორი, ლინგვისტური ტიპოლოგიის სპეციალისტი, კავკასიურ ენათა (დარგუული, ადიღეური, სვანური) და აფრიკის ერთ-ერთი ენის, ლანდუმის მკვლევარი. 

ნინა სუმბატოვა 2013 წლიდან 2016 წლის მაისამდე იყო რუსეთის სახელმწიფო ჰუმანიტარული უნივერსიტეტის დირექტორი.

## პუბლიკაციები 
* Sumbatova, Nina and Rasul Mutalov. 2003. A Grammar of Icari Dargwa. München – Newcastle: LINCOM Europa. (Книга на Academia.edu)
* Сумбатова Н. Р. 2013. Проблема частей речи в даргинском языке. М.: Тезаурус. — 186 с. (Книга на Academia.edu)
* Сумбатова Н. Р., Ландер Ю. А.; при участии М. Х. Мамаева. Даргинский говор селения Танты: грамматический очерк. Вопросы синтаксиса. М.: Языки славянской культуры, 2014. — 750 с. (Studia philologica). ISBN 978-5-9906039-6-7 (Книга на сайте издательства)

## პოპულარული გამოსვლები, საზოგადოებრივი ცნობადობა 
; ''ნინა სუმბატოვას გამოსვლების სატელევიზიო ჩანაწერები თემების მიხედვით.

* კავკასიური ენები
* დაღესტნის ენების შესწავლა
* დარგუული ენა
* საველე ლინგვისტიკის მეთოდები
* ლანდუმის ენა

## რესურსები ინტერნეტში 
* ნინა სუმბატოვას პროფილი რუსეთის სახელმწიფო ჰუმანიტარული უნივერსიტეტის გვერდზე 
* ნინა სუმბატოვას პროფილი აკადემია.რუ-ს გვერდზე
* ნინა სუმბატოვას სტატიები და ლექციები პოლიტ.რუ-ს გვერდზე 
* საველე ლინგვისტიკის შესახებ 

## იხილეთ აგრეთვე 
* იაკოვ ტესტელეცი

კატეგორია:რუსი ენათმეცნიერები
კატეგორია:რუსი ფილოლოგები
კატეგორია:რუსი აღმოსავლეთმცოდნეები
კატეგორია:რუსი ქართველოლოგები
კატეგორია:დაბადებული 1963
კატეგორია:დაბადებული 12 იანვარი
ალახვერდ უმბათოვი

**ალახვერდ უმბათოვი** (დ.	6 სექტემბერი, 1944 — გ. 6 თებერვალი, 2008) — ქართველი ინჟინერი, პოლიტიკოსი.

1968 წელს დაამთავრა აზერბაიჯანის სახელმწიფო სოფლის მეურნეობის ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “.

## რესურსები ინტერნეტში
კატეგორია:დაბადებული 6 სექტემბერი
კატეგორია:დაბადებული 1944
კატეგორია:გარდაცვლილი 6 თებერვალი
კატეგორია:გარდაცვლილი 2008
კატეგორია:საქართველოს VI მოწვევის პარლამენტის წევრები
უეინ ბრიჯი

**უეინ ბრიჯი** (; დ. 5 აგვისტო, 1980, საუთჰემპტონი) — ინგლისელი ფეხბურთელი, პოზიციით მარცხენა მცველი. კარიერის დიდი ნაწილი გაატარა საფეხბურთო კლუბ „ჩელსიში“ 2003-2009 წლებში. ასპარეზობდა ინგლისის ეროვნული ნაკრებში.

## რესურსები ინტერნეტში
* 
* BBC profile 
* 
* 
* Premier League profile
* 

კატეგორია:დაბადებული 5 აგვისტო
კატეგორია:დაბადებული 1980
კატეგორია:ინგლისელი ფეხბურთელები
კატეგორია:პრემიერ ლიგის ფეხბურთელები
კატეგორია:ჩელსის ფეხბურთელები
კატეგორია:ინგლისის ეროვნული საფეხბურთო ნაკრების ფეხბურთელები
კატეგორია:2004 წლის ევროპის საფეხბურთო ჩემპიონატის ფეხბურთელები
კატეგორია:2006 წლის მსოფლიო საფეხბურთო ჩემპიონატის ფეხბურთელები
კატეგორია:2002 წლის მსოფლიო საფეხბურთო ჩემპიონატის ფეხბურთელები
კატეგორია:ცოცხალი ადამიანები
თაკო ჩარკვიანი

**თამარ (თაკო) ჩარკვიანი** (დ. 22 სექტემბერი, 1962) — ქართველი მუსიკოსი, პოლიტიკოსი და პუბლიცისტი.

## ბიოგრაფია
1980 წელს დაამთავრა ზაქარია ფალიაშვილის სახელობის ცენტრალური მუსიკალური სკოლა. 1980-1986 წლებში სწავლობდა ვანო სარაჯიშვილის სახელობის თბილისის სახელმწიფო კონსერვატორიის საფორტეპიანო განყოფილებაზე. 1986-2005 წლებში მუშაობდა ტელე-რადიო მაუწყებლობის კომიტეტში მუსიკალურ რედაქტორად. მუსიკალური რედაქციის მთავარი რედაქტორის მოადგილედ და მუსიკალური განყოფილების კოორდინატორად. იყო ავტორი და წამყვანი გადაცემებისა – „კოლაჟი“ და „მუსიკალური შეხვედრები“. 1987-2012 წლებში მუშაობდა თბილისის ვანო სარაჯიშვილის სახელობის სახელმწიფო კონსერვატორიის, ესთეტიკისა და ხელოვნებათმცოდნეობის კათედრაზე, ასევე ზაქარია ფალიაშვილის სახელობის სპეციალურ მუსიკალურ სკოლაში, საფორტეპიანო კათედრის პედაგოგად.

1995 წელს გაზეთ „ლიტერატურულ საქართველოში“ პირველად გამოქვეყნდა მისი მოთხრობები. 2008 წელს გამოიცა მისი პუბლიცისტური წერილებისა და მოთხრობების პირველი კრებული – „რა ჟამს აღსდგე ძილისაგან“. 2009 წელს, ჯანსუღ ჩარკვიანთან ერთად დააფუძნა გაზეთი „ქართული სიტყვა“. 2012 წელს იყო შპს „მორკინალის“ ვიცე-პრეზიდენტი. 2012-2015 წლებში იყო შპს „პირველი საავადმყოფოს“ დირექტორის მოადგილე და საზოგადოებასთან ურთიერთობის სამსახურის უფროსი. 2008-2011 წლებში იყო ჟურნალისტთა საერთაშორისო ფონდის „ოქროს ფრთა“ პრეზიდენტი.

2019 წელს დააფუძნა პოლიტიკური პარტია „კანონი და სამართალი“. 2020 წელს გახდა საარჩევნო ბლოკის „სტრატეგია აღმაშენებლის“ თანადამფუძნებელი, რომლებშიც შედიოდნენ „კანონი და სამართალი“ და ამავე სახელწოდების პარტია.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „გიორგი ვაშაძე — სტრატეგია აღმაშენებელი“. იგი ოპოზიციასთან ერთად ბოიკოტს უცხადებდა ამ პარლამენტს, რადგან არჩევნებს გაყალბებულად თვლიდა. მას შემდეგ, რაც ბლოკის ლიდერმა გიორგი ვაშაძემ შარლ მიშელის შეთავაზებულ დოკუმენტზე ხელის მოწერა და ბოიკოტის დასრულება გადაწყვიტა, ჩარკვიანმა განაცხადა, რომ ეს მიუღებელია და ბლოკი დატოვა. 8 ივნისს განაცხადა პარლამენტში შესვლის შესახებ. მისი თქმით, საკანონმდებლო ორგანოში შეცვლილი ვითარების გამო შევიდა, შარლ მიშელის დოკუმენტს კი ხელი არ მოაწერა, რადგან 20 ივნისის საქმეების ამნისტიას არ ეთანხმებოდა.

## რესურსები ინტერნეტში
* 
* ბიოგრაფია „სტრატეგია აღმაშენებლის“ საიტზე 

## სქოლიო
კატეგორია:ქართველი პუბლიცისტები
კატეგორია:ქართველი ქალი პოლიტიკოსები
კატეგორია:ქართველი მუსიკოსები
კატეგორია:საქართველოს X მოწვევის პარლამენტის წევრები
კატეგორია:საქართველოს X მოწვევის პარლამენტის ქალი წევრები
კატეგორია:დაბადებული 1962
კატეგორია:დაბადებული 22 სექტემბერი
კატეგორია:თბილისის სახელმწიფო კონსერვატორიის კურსდამთავრებულები
თამარ
კატეგორია:ცოცხალი ადამიანები
ლალი ფაფიაშვილი

**ლალი ფაფიაშვილი** (დ. 22 იანვარი, 1972, თბილისი) — ქართველი იურისტი.

1994 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“.

## რესურსები ინტერნეტში
კატეგორია:დაბადებული 22 იანვარი
კატეგორია:დაბადებული 1972
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
ლალი
ვასილ ჩიგოგიძე

**ვასილ ჩიგოგიძე** (დ. 17 ნოემბერი, 1967, თბილისი) — ქართველი ინჟინერი, პოლიტიკოსი.

## ბიოგრაფია
დაიბადა 1967 წლის 17 ნოემბერს. 1993 წელს დაამთავრა საქართველოს ტექნიკური უნივერსიტეტი, სარკინიგზო ტრანსპორტის გადაზიდვების პროცესის მართვის სპეციალობით. მუშაობდა თბილისის კონიაკის ქარხანაში მუშად, აგრეთვე ღვინის მრეწველობის სარემონტო სამშენებლო სამმართველოში. 1993-1996 წლებში იყო საერთაშორისო ბიზნესის ასოციაცია „საბა-XXI-ის“ კომერციული დირექტორი. 1996-1998 წლებში იყო საქართველოს რკინიგზის დეპარტამენტში სატარიფო-საექსპედიციო საწარმოს უფროსის, მოგვიანებით კი - საერთაშორისო გადაზიდვების და საგარეო ურთიერთობების სამსახურის უფროსი. 1998-2004 წლებში იყო „საქრკინიგზაექსპედიციის“ გენერალური დირექტორის მოადგილე და სამეთვალყურეო საბჭოს თავმჯდომარის მოადგილე. 2004-2008 წლებში იყო საქართველოს მე-6 მოწვევის პარლამენტის წევრი (ჩოხატაურის მაჟორიტარი), საარჩევნო ბლოკი: „ახალი საქართველოსთვის“. იყო საპარლამენტო ფრაქცია „დამოუკიდებელი მაჟორიტარების“ წევრი.

2020 წელს „ქართულმა ოცნებამ“ წარადგინა ოზურგეთის, ლანჩხუთისა და ჩოხატაურის მაჟორიტარობის კანდიდატად. მან ხმათა 55,76% (35 287 ხმა) მიიღო. 2020 წლიდან არის საქართველოს მე-10 მოწვევის პარლამენტის წევრი (მაჟორიტარი), საარჩევნო ბლოკი: „ქართული ოცნება — დემოკრატიული საქართველო“.

## რესურსები ინტერნეტში
* ბიოგრაფია „ქართული ოცნების“ საიტზე 

## სქოლიო
კატეგორია:დაბადებული 17 ნოემბერი
კატეგორია:დაბადებული 1967
კატეგორია:საქართველოს VI მოწვევის პარლამენტის წევრები
კატეგორია:საქართველოს ტექნიკური უნივერსიტეტის კურსდამთავრებულები (1993)
კატეგორია:თბილისში დაბადებულები
ვასილ
კატეგორია:საქართველოს X მოწვევის პარლამენტის წევრები
პეზიზა

**პეზიზა**, *პეციცა* () — ჩანთიანი სოკოების გვარი. ნაყოფსხეული ჯამის ან ლამბაქის ფორმისაა, დიამეტრით 1–5 (10-მდე) სმ, ხშირად უსწორმასწორო და გაწყვეტილი კიდეებით, მჯდომარეები ან ძალიან მოკლე ფეხით არიან. შიდა ნაწილი ყავისფერი, მურა, ნარინჯისფერი ან იასამნისფერია, გარე — მომურო, მოთეთრო, შიშველი, მარცვლოვანი ან დაფქვილული. საპროტროფული ორგანიზმებია. იზრდებიან ტყეებში, ბაღებში, პარკებში; მარტოდ ან ჯგუფებად; ტენიან ნიადაგზე, ფოთლოვანი ჯიშების ლპობად მერქანზე, ცხოველთა ექსკრემენტებზე, ნაკოცონარ ადგილებზე. საკვებად უვარგისებია. ამ გვარიდან საქართველოში გვხვდება მურა ჯამა სოკო (*P. badia*), რომელიც ძირითადად ზაფხულში და შემოდგომაზე დიდ ჯგუფებად ჩნდება წიწვიან ტყეებში, უმთავრესად ტყის პირებსა და გზების გასწვრივ.

## სქოლიო 
*
კახაბერ სუხიშვილი

**კახაბერ სუხიშვილი** (დ. 31 მაისი, 1973, თბილისი) — ქართველი ეკონომისტი, პოლიტიკოსი.

დაამთავრა თბილისის ბიზნესის სახელმწიფო ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“. 2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.

## რესურსები ინტერნეტში
კატეგორია:დაბადებული 31 მაისი
კატეგორია:დაბადებული 1973
კატეგორია:საქართველოს VI მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:თბილისში დაბადებულები
კახაბერ
ნუგზარ ფერიაშვილი

**ნუგზარ ფერიაშვილი** (დ. 2 მარტი, 1959, ტაბახმელა, გარდაბნის რაიონი) — ქართველი იურისტი და პოლიტიკოსი.

დაამთავრა თბილისის სახელმწიფო უნივერსიტეტის იურიდიული და ისტორიული ფაკულტეტები. 2004-2008 წლებში იყო საქართველოს მე-6 მოწვევის პარლამენტის წევრი (გარდაბნის მაჟორიტარი), საარჩევნო ბლოკი: „ახალი საქართველოსთვის“.

## რესურსები ინტერნეტში
*ნუგზარ ფერიაშვილი — საქართველოს პარლამენტის ოფიციალური საიტი

## სქოლიო
კატეგორია:დაბადებული 2 მარტი
კატეგორია:დაბადებული 1959
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:გარდაბნის მუნიციპალიტეტში დაბადებულები
ნუგზარ
აბასთუმნის მემორიალი

300px|მინი|აბასთუმანი, მემორიალი
**აბასთუმნის მემორიალი** — არქიტექტურული და მემორიალური ძეგლი სამცხე-ჯავახეთში, ადიგენის მუნიციპალიტეტის დაბა აბასთუმანში. აღმართეს 1980-იან წლებში მდინარე ოცხეს მარჯვენა ნაპირზე, მდინარეების ოცხისა და კურცხანის შეერთების ადგილას. მონუმენტი დაახლოებით 5-6 მეტრის სიმაღლისაა. რკინა-ბეტონის სვეტზე ქვის ნათალი და დამუშავებული რელიეფური ფილებისაგან 5 რეგისტრადაა დაყოფილი. პირველ რეგისტრში ღვთისმშობელია ჩვილი იესოთი გამოსახული, ქვედა 3 რეგისტრში მეფეები არიან, ქვედა მე-5 რეგისტრში ილია ჭავჭავაძე და მის გვერდით 2 საყვირიანი ადამიანი, ხოლო მთელ სიგრძეზე ვაზის მტევნები და ზოგადად ვაზია. მონუმენტის შუა ცენტრალურ ადგილას კი წმინდა ნინოა გამოსახული ვაზის ჯვრით.

## რესურსები ინტერნეტში 
კატეგორია:ადიგენის მუნიციპალიტეტის ძეგლები
სოკო (აბასთუმანი)

**სოკო** — რკინა-ბეტონის კონსტრუქციის მონუმენტური სახვითი ხელოვნების ნიმუში ადიგენის მუნიციპალიტეტის დაბა აბასთუმანში. სოკო სანატორიუმ „ვარძიის“ მთავარი შენობის მოპირდაპირედ, ხიდის გადაღმა არსებულ კლდოვან ბორცვზე მდებარეობს. იგი მთლიანად მოზაიკით იყო დაფარული და სახვადასხვა ფრად ანათებდა. მის გარშემო პატარა პლატფორმაა მოწყობილი. დღეისათვის მოზაიკის უმეტესი ნაწილი ჩამომტვრეულია, მხოლოდ მცირე მონაკვეთზეა შემორჩენილი, ღეროს ზედა ნაწილში და ქუდის ზედაპირზე. 

## რესურსები ინტერნეტში 
კატეგორია:ადიგენის მუნიციპალიტეტის ძეგლები
რომანოვების ქვის სასახლე

**რომანოვების ქვის სასახლე** — არქიტექტურული ძეგლი სამცხე-ჯავახეთში, დაბა აბასთუმანში. იგი რომანოვების სასახლეთა კომპლექსის ნაწილია. ძეგლი მდინარე ოცხეს ნაპირზე, ფალიაშვილის ქუჩის ზედა მხარეს, კლდოვანი მთის ძირშია აშენებული. ორსართულიანი ნაგებობა, განსხვავებით უფლისწულის საზაფხულო სასახლისა და შუა სასახლისაგან, ქვის არის, მაგრამ მისი სივრცითი სტრუქტურა სხვა სასახლეთა მსგავსად, მკვეთრად ასიმეტრიულია. ძირითადი მოცულობის, მკრთალი რიზალიტების, სამერცხლულების ფრამუგების სამკუთხა ფრონტონები, ორსართულად განლაგებული ვიწრო და ფართე ხის აივნების დამასრულებელი ასევე სამკუთხა ფრონტონები, კოშკურა მოცულობის ციცაბო გადახურვა, ძლიერად შვერილი წინფრა და თავად შენობის არაერთგვაროვანი კონტური, ფასადის როგორც კლასიცისტური, ისე ადგილობრივი არქიტექტურისათვის დამახასიათებელი ნიშნები მთელი ნაგებობის ასიმეტრიულ კომპოზიციას ქმნის და შენობას ევროპული ნეორომანტიზმის მიმართულებაში აქცევს. აღსანიშნავია ღიობთა სათაურები, თაროები და სხვა არაერთგვაროვანი, ფლეთილი ქვებისგან შემდგარი კედლის სიბრტყის ფონზე გამოყოფა. სწორი კვადრების რეგულარული რიგებით მხოლოდ ცოკოლი გამოირჩევა. აბასთუმნურ ტრადიციას მისდევს სამკუთხა ფრონტონების ხის დეტალების დამუშავება — ჭვირული ელემენტებით თუ ხის ძელაკებისაგან შემდგარი კომპოზიციები. ინტერიერში შემორჩენილია რომანოვებისდროინდელი ქვის კიბე რკინის აჟურული მოაჯირით, დარაბები და ინტერიერის მორთულობის სხვა დეტალები. სასახლის სიახლოვეს მდებარე, წაგრძელებული გეგმის, ერთსართულიანი ნაგებობა ასევე რომანოვების კომპლექსის ნაწილი უნდა ყოფილიყო. იგი ძლიერ გადაკეთებულია, მაგრამ მისი სამშენებლო მასალა — ადგილობრივი ქვა, ქვის წყობის ხასიათი, ჯერ კიდევ გადარჩენილ ღიობთა პროპორცია გვაფიქრებინებს, რომ ერთსართულიანი ნაგებობაც სასახლის პარალელურად როგორც დამხმარე შენობა XIX საუკუნის მიწურულში უნდა აშენებულიყო.

## რესურსები ინტერნეტში 
კატეგორია:ადიგენის მუნიციპალიტეტის არქიტექტურული ძეგლები
თამაზ ქავთარაძე

**თამაზ ქავთარაძე** (დ. 29 ივლისი, 1967, მცხეთა) — ქართველი ეკონომისტი, პოლიტიკოსი.

დაამთავრა თბილისის სატყეო და კვების მრეწველობის ტექნოლოგიური ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “.

## რესურსები ინტერნეტში
## სქოლიო
კატეგორია:დაბადებული 29 ივლისი
კატეგორია:დაბადებული 1967
კატეგორია:საქართველოს VI მოწვევის პარლამენტის წევრები
კატეგორია:მცხეთაში დაბადებულები
თამაზ
ვახტანგ ქარსელაძე (პოლიტიკოსი)

**ვახტანგ ქარსელაძე ** (დ. 4 ნოემბერი, 1953 , თბილისი) — ქართველი ინჟინერი, პოლიტიკოსი.

1976 წელს დაამთავრა შრომის წითელი დროშის ორდენოსანი, ვ. ი. ლენინის სახელობის საქართველოს  პოლიტექნიკური ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “.

## რესურსები ინტერნეტში
## სქოლიო
კატეგორია:დაბადებული 4 ნოემბერი
კატეგორია:დაბადებული 1953
კატეგორია:საქართველოს VI მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები (1976)
კატეგორია:თბილისში დაბადებულები
ვახტანგ
გრიგოლ ქობალია

**გრიგოლ ქობალია** (დ. 10 აპრილი, 1946, კორცხელი, ზუგდიდის რაიონი — გ. 8 მაისი, 2008) — ქართველი იურისტი, პოლიტიკოსი.

დაამთავრა სსრკ შინაგან საქმეთა სამინისტროს აკადემიის როსტოვის ფილიალი სამართალმცოდნის სპეციალობით და საქართველოს სუბტროპიკული მეურნეობის ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“.

## რესურსები ინტერნეტში
## სქოლიო
კატეგორია:დაბადებული 10 აპრილი
კატეგორია:დაბადებული 1946
კატეგორია:გარდაცვლილი 8 მაისი
კატეგორია:გარდაცვლილი 2008
კატეგორია:საქართველოს VI მოწვევის პარლამენტის წევრები
კატეგორია:საქართველოს სუბტროპიკული მეურნეობის ინსტიტუტის კურსდამთავრებულები
კატეგორია:ზუგდიდის მუნიციპალიტეტში დაბადებულები
გრიგოლ
დაღესტნის ისტორია

მინი|დაღესტნის მდებარეობა ჩრდილოეთ კავკასიის რეგიონში
**დაღესტანი**  კავკასიის ეთნიკურად ყველაზე ჭრელი რეგიონია. ისტორიულად ამ ტერიტორიაზე მრავალი სხვადასხვა სახანო თუ სამთავრო არსებობდა. დაღესტნისა და ჩეჩნეთის უდიდესი ნაწილის გაერთიანება მხოლოდ მე-19 საუკუნეში, კავკასიის ომის დროს, ისლამის დროშის ქვეშ იმამმა შამილმა მოახერხა. რეგიონში სახელმწიფო ენის სტატუსის მქონე 14 ენაა. ჯერ კიდევ საბჭოთა დროიდან ძალაუფლება უმსხვილეს ეთნიკურ ჯგუფებს: ავარებს, დარგინებს, კუმიკებს, ლეკებს და ა.შ. -  შორის ნაყოფიერი ეთნიკური ბალანსის შენარჩუნებას ემყარება. ისევე, როგორც ჩრდილოეთ კავკასიის სხვა ქვეყნების უმრავლესობა, დაღესტანიც ღარიბი  რეგიონია.

დაღესტანი დღეისთვის ჩრდილოეთ კავკასიის ყველაზე ცხელი წერტილია. ჩეჩნეთის მეორე ომის დასრულებისა და გროზნოში რამზან კადიროვის პრომოსკოვური რეჟიმის განმტკიცების შემდეგ ფედერალურ მთავრობასა და მეამბოხეებს შორის ბრძოლის ეპიცენტრმა მეზობელ დაღესტანში გადაინაცვლა. ყველაფერთან ერთად, ამ ბრძოლის სისასტიკეს ისიც განაპირობებს, რომ დაღესტანში ერთმანეთს არა მხოლოდ მეამბოხეები და ხელისუფლება, არამედ ისლამის სხვადასხვა მიმართულების მიმდევრები უპირისპირდებიან. ხშირად ეს ბრძოლა შეურიგებელ და უკომპრომისო ხასითს იძენს.

## დაღესტნის კულტურა 
20-იანი წლები აულისათვის  დამკვიდრებული წესების შეცვლის ხანა იყო. მკვეთრად შემცირდა ოქრომჭედლური ნაკეთობების დამზადება, გაძნელდა ძვირფასი ლითონების შოვნა. ოსტატები იძულებულნი იყვნენ სამუშაოს საძებნელად ქვეყნიდან წასულიყვნენ.

ხუნძები და ლაკები (იგივე ლეკები) ამზადებდნენ სპილენძის ჭედურ ჭურჭელს, ლაკების სოფელ ბალხარში  შესანიშნავი კერამიკისა და სუფრის მოჭიქულ კერამიკით იწონებდნენ თავს. დაღესტნის მთებში აღმოჩენილი კერამიკის ნაწილი, თავისი ტექნოლოგიური თვისებებითა და დეკორის მეთოდით, კახური კერამიკის ანალოგიურია. სამხრეთ დაღესტნის სოფლებში მზადდებოდა ნოხები და სუმახი.

ცნობილია რომ დაღესტანში შეტანილი ქართული ქამრები შედგებოდა 11 და 16 ნაჭრისგან. დაღესტანელებმა შემდეგში საკუთარი ელემენტები შეიტანეს, ფოლაქები ნახევარმთვარის გამოსახულებით შეცვალეს (მაჰმადიანური სარწმუნოების მიხედვით). თექვსმეტნაჭრიანი ქამარი გახადეს ოცნაჭრიანი მეტად მორთულობისთვის. ბოლო დროს კი შეძლებულები 70-ნაჭრიან ქამრებს ატარებდნენ ხმლის დასაკიდებლად.

კუბაჩელ ოსტატთა ნახელავებიდან, ცნობილი იყო: კუბაჩური სამკაულები, იარაღი და საოჯახო ჭურჭელი. რომლებიც დიდი პოპულარობით სარგებლობდა კავკასიის ქვეყნებში. 

კუბაჩელთა შორის ახლაც შემორჩენილია თქმულება, რომ კავკასიონის ქედი უნაგირშედგმული ბუმბერაზი რაშია, რომელზედაც გადაკიდებულია ხურჯინები. ერთ ხურჯინში კასპიის ზღვაა, მეორეში - შავი ზღვა, ხოლო ამ რაშზე შემჯდარ გოლიათს ოქროს მზე კასპიის ზღვიდან ამოჰქონდა და შავ ზღვაში უშვებდა (თავიანთი ნახელავის გატანა და სხვების ხელოვნების შემოტანა ჰქონდათ ნაგულისხვემი).

XIX საუკუნის ბოლო მეოთხედში დაღესტანში გაიზარდა საფაბრიკო პროდუქცია, გაფართოვდა ვაჭრობა, შეიცვალა საიუველირო ნაკეთობებზე მოთხოვნილებების ხასიათი. ყველაფერმა ამან შეაფერხა დაღესტნური ნაკეთობებით ვაჭრობა. გამოსავლის ძებნაში დაღესტნელი ოსტატები მშობლიურ ადგილებს ტოვებდნენ.

## წყაროები: 
* გამომცემლობა ,,ხელოვნება,თბილისი, 1971 (წიგნის სათაური - ტრადიციების კვალდაკვალ)
* http://www.tabula.ge/ge

კატეგორია:დაღესტნის ისტორია
გოჩა ქურდაძე

**გოჩა ქურდაძე** (დ. 17 ოქტომბერი, 1963 , ხაშური) — ქართველი ეკონომისტი, პოლიტიკოსი.

დაამთავრა საქართველოს აგრარული უნივერსიტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “.

## რესურსები ინტერნეტში
## სქოლიო
კატეგორია:დაბადებული 17 ოქტომბერი
კატეგორია:დაბადებული 1963
კატეგორია:საქართველოს VI მოწვევის პარლამენტის წევრები
კატეგორია:საქართველოს აგრარული უნივერსიტეტის კურსდამთავრებულები
კატეგორია:ხაშურში დაბადებულები
გოჩა
კატეგორია:ქართველი ეკონომისტები
კობა ფხაკაძე

**კობა ფხაკაძე** (დ. 10 მაისი, 1964, თბილისი) — ქართველი ეკონომისტი, ინჟინერი, პოლიტიკოსი.

დაამთავრა საქართველოს პოლიტექნიკური ინსტიტუტის და თბილისის სახელმწიფო უნივერსიტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“.

## რესურსები ინტერნეტში
## სქოლიო
კატეგორია:დაბადებული 10 მაისი
კატეგორია:დაბადებული 1964
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს პოლიტექნიკური ინსტიტუტის კურსდამთავრებულები
კატეგორია:თბილისში დაბადებულები
კობა
ირინა სკობცევა

**ირინა კონსტანტინეს ასული სკობცევა** (; დ. 22 აგვისტო, 1927, ტულა — 20 ოქტომბერი, 2020, მოსკოვი) — საბჭოთა და რუსი მსახიობი, რსფსრ სახალხო არტისტი (1974). სერგეი ბონდარჩუკის მეუღლე.

## ლიტერატურა 
* 
* 

## რესურსები ინტერნეტში 
* 
* 
* 

## სქოლიო 
კატეგორია:დაბადებული 22 აგვისტო
კატეგორია:დაბადებული 1927
კატეგორია:გარდაცვლილი 20 ოქტომბერი
კატეგორია:გარდაცვლილი 2020
კატეგორია:მოსკოვში გარდაცვლილები
კატეგორია:XX საუკუნის რუსი ქალი მსახიობები
კატეგორია:XXI საუკუნის რუსი ქალი მსახიობები
კატეგორია:რუსეთის მეგობრობის ორდენის კავალრები
კატეგორია:რუსი მსახიობები
კატეგორია:რუსეთის ფედერაციის ღირსების ორდენის კავალრები
კატეგორია:რსფსრ-ის სახალხო არტისტები
კატეგორია:რსფსრ-ის დამსახურებული არტისტები

კატეგორია:ნოვოდევიჩიეს სასაფლაოზე დაკრძალულები
ლალი ფურცელაძე

**ლალი ფურცელაძე** (დ. 8 ივნისი, 1968, თბილისი) — ქართველი პედაგოგი, პოლიტიკოსი.

1990 წელს დაამთავრა ქ. თბილისის მე–2 სამუსიკო სასწავლებელი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “.

## რესურსები ინტერნეტში
## სქოლიო
კატეგორია:დაბადებული 8 ივნისი
კატეგორია:დაბადებული 1968
კატეგორია:საქართველოს VI მოწვევის პარლამენტის წევრები
კატეგორია:თბილისში დაბადებულები
ლალი
ირინე ქურდაძე

**ირინე ქურდაძე** (დ. 27 აგვისტო, 1968, თბილისი) — ქართველი იურისტი, პოლიტიკოსი.

1992 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის საერთაშორისო სამართლის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“.

## რესურსები ინტერნეტში
კატეგორია:დაბადებული 27 აგვისტო
კატეგორია:დაბადებული 1968
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
ირინე
კატეგორია:ქართველი იურისტები
ხუდაფერინი

**ხუდაფერინი** () — სოფელი აზერბაიჯანში, ჯაბრაილის რაიონში. მდებარეობს მდინარე არაქსის მარცხენა ნაპირზე. ყარაბაღის ომის შემდეგ გადავიდა მთიანი ყარაბაღის არაღიარებული რესპუბლიკის კონტროლის ქვეშ. 2020 წლის 18 ოქტომბერს მთიანი ყარაბაღის კონფლიქტის მსვლელობის დროს გადავიდა აზერბაიჯანის კონტროლის ქვეშ.

## იხილეთ აგრეთვე
*ხუდაფერინის ხიდები

## რესურსები ინტერნეტში
* Khudaferin, Azerbaijan

## სქოლიო
კატეგორია:ჯაბრაილის რაიონის სოფლები
მურმან ქურიძე

**მურმან ქურიძე** (დ. 10 მაისი, 1945, თბილისი) — ქართველი პოლიტიკოსი, ტექნოლოგი.

დაამთავრა საქართველოს სასოფლო-სამეურნეო ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “.

## რესურსები ინტერნეტში
## სქოლიო
კატეგორია:დაბადებული 10 მაისი
კატეგორია:დაბადებული 1945
კატეგორია:საქართველოს VI მოწვევის პარლამენტის წევრები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
კატეგორია:თბილისში დაბადებულები
მურმან
ზაინაბ ბანგურა

**ზაინაბ ბანგურა** (; დ. 18 დეკემბერი, 1959, იონიბანა, სიერა-ლეონე) — სიერა-ლეონელი პოლიტიკური და საზოგადოებრივი მოღვაწე. 2020 წლის იანვრიდან გაეროს ნაირობის განყოფილების გენერალური დირექტორია, რომლის კანდიდატურაც წარადგინა გაეროს გენერალურმა მდივანმა ანტონიუ გუტერეშმა 2018 წლის დეკემბერში. მანამდე 2012-2017 წლებში გაეროს გენერალური მდივნის მოადგილის რანგში, მარგოტ ვალსტრიომთან ერთდ იყო გაეროს სპეციალური წარმომადგენელი კონფლიქტისა და სექსუალური ძალადობის საკითხებში. 2017 წელს ამ თანამდებობაზე შეცვალა პამილა პრატენმა. 

2007 წელს გახდა სიერა-ლეონეს საგარეო საქმეთა მინისტრი პრეზიდენტ ერნესტ ბაი კორომას მთავრობაში. იგი ამ თანამდებობაზე მეორე ქალია შირლი გბუჯამას შემდეგ, რომელსაც აღნიშნული თანამდებობა ეკავა 1996-1997 წლებში. ზაინაბ ბანგურას ჯანდაცვის მინისტრის თანამდებობა ეკავა 2010-2012 წლებში.

## რესურსები ინტერნეტში
* UN brief official biography
* Profile of Zainab Bangura 
* BBC television interview on «Hardtalk», May 10, 2013
* Letter from Zainab Bangura to Britain’s Commission for Africa, ca. 2002
* Keynote Speech by Zainab Bangura, Durban, South Africa, 2004 
* Profile of Zainab Bangura’s Performance as Foreign Minister 
* Article critical of Zainab Bangura and CGG 

## სქოლიო
კატეგორია:დაბადებული 18 დეკემბერი
კატეგორია:დაბადებული 1959
კატეგორია:სიერა-ლეონეს საგარეო საქმეთა მინისტრები
კატეგორია:სიერა-ლეონელი ქალი პოლიტიკოსები
კატეგორია:ცოცხალი ადამიანები
ალბერტო მორავია

**ალბერტო მორავია** (დაბადების სახელი და გვარი: **ალბერტო პინჩერლე**; დ. 28 ნოემბერი, 1907 — გ. 26 სექტემბერი, 1990) — იტალიელი რომანისტი და ჟურნალისტი. მის რომანებში განხილული თანამედროვე სექსუალობის, ეგზისტენციალიზმისა და სოციალური გაუცხოების თემები. მორავია ცნობილია სადებიუტო რომანით: Gli indifferenti (1929) და ანტიფაშისტური რომანით 
*Il Conformista*, რომლის მიხედვითაც 1970 წელს ბერნარდო ბერტოლუჩიმ იმავე სახელწოდების ფილმი გადაიღო. მორავიას რომანების მიხედვით არაერთი ფილმია გადაღებული: *Agostino*-ს ეკრანიზაცია მაურო ბოლონინის ეკუთვნის (1962); რომანის, *შუადღის მოჩვენება* (*Il disprezzo*), მიხედვით ჟაკ-ლუკ გოდარმა 1963 წელს გადაიღო ფილმი *Le Merphis*; *La Noia*-ს მიხედვით რეჟისორმა დომიანო დამიანიმ 1963 წელს გადაიღო ცარიელი ტილო, რომელიც 1964 წელს გამოვიდა აშშ-ის კინოთეატრებში. ნაწარმოების კიდევ ერთი ეკრანიზაცია ეკუთვნის სედრიკ კანს, (''L'Ennui*, 1998). რომანის, ჩოჩარა მიხედვით ვიტორიო დე სიკამ 1960 წელს გადაიღო ფილმი სახელწოდებით ორი ქალი. 

## რესურსები ინტერნეტში
* 
* The Paris Review Interview
* Listen to *Pioggia di Maggio* by Alberto Moravia free download on mp3
* Listen to *Romolo e Remo'', one of Moravia's *Racconti Romani*
* PEN International

## სქოლიო
კატეგორია:დაბადებული 1907
კატეგორია:დაბადებული 28 ნოემბერი
კატეგორია:გარდაცვლილი 1990
კატეგორია:გარდაცვლილი 26 სექტემბერი
კატეგორია:იტალიელი კინოკრიტიკოსები
კატეგორია:იტალიელი მამაკაცი ჟურნალისტები
კატეგორია:იტალიელი ეროტიკული ჟანრის მწერლები
კატეგორია:სტრეგის პრემიის მფლობელები
კატეგორია:იტალიელი კომუნისტები
კატეგორია:ვიარეჯოს პრემიის მფლობელები
კატეგორია:იტალიელი ათეისტები
კატეგორია:XX საუკუნის იტალიელი რომანისტები
კატეგორია:XX საუკუნის მამაკაცი მწერლები
კატეგორია:იტალიელი ესეისტები
კატეგორია:მამაკაცი ესეისტები
კატეგორია:იტალიელი მამაკაცი რომანისტები
კატეგორია:იტალიელი დრამატურგები
კატეგორია:იტალიელი მამაკაცი არამხატვრული მწერლები
კატეგორია:მწერლები ანბანის მიხედვით
კატეგორია:რომში დაბადებულები
პაატა ქურდოვანიძე

**პაატა ქურდოვანიძე** (დ. 10 მარტი, 1954 , სოფ. კელასური, გულრიფშის რაიონი) — ქართველი ექიმი, პოლიტიკოსი.

დაამთავრა ქ. კრასნოდარის ყუბანის სახელმწიფო სამედიცინო უნივერსიტეტი. 2004-2008 წლებში იყო საქართველოს მე-6 მოწვევის პარლამენტის წევრი (აბაშის მაჟორიტარი), საარჩევნო ბლოკი: „მრეწველობა გადაარჩენს საქართველოს“.

## რესურსები ინტერნეტში
კატეგორია:დაბადებული 10 მარტი
კატეგორია:დაბადებული 1954
კატეგორია:საქართველოს VI მოწვევის პარლამენტის წევრები
კატეგორია:გულრიფშის მუნიციპალიტეტში დაბადებულები
პაატა
ნარზანის გალერეა (კისლოვოდსკი)

მინი

**ნარზანის გალერეა** — XIX საუკუნის არქიტექტურული ძეგლი, მდებარეობს ქალაქ კისლოვოდსკის საკურორტო პარკში.

## ისტორია
პირველი აღება (მიასნიკოვსკის ბლოკჰაუსი), რომელიც შეიქმნა ნარზანის წყაროს გარშემო, იყო ხის ჭა, რომლის გარშემოც გალავანი იყო. იგი აშენდა 1823 წელს და არსებობდა დაახლოებით 30 წლის განმავლობაში . მის გვერდით დაიდგა დაფარული ტილოს გალერეა, რომელიც შექმნილია ისე, რომ სტუმრებს შეეძლოთ სიარული ცუდ ამინდშიც.

მოგვიანებით, ნარზანის გალერეის ასაშენებლად, მიხეილ ვორონცოვმა მოიწვია ერთ-ერთი ინგლისელი არქიტექტორი სამუელ უპტონი და მისი გეგმის თანახმად, შენობა ერთი სახურავის ქვეშ უნდა გაერთიანებულიყო სადაც შევიდოდა წყარო, გალერეა და აბანოები. 1851 წელს არქიტექტორმა შექმნა ახალი ქვის აუზი ძველი ხის აღების ადგილზე. გალერეა აშენდა გოთური რომანტიზმის სტილში და მისი ფორმით ჰგავდა საკვანძო ხვრელს, რომლის ცენტრში იყო გასაღები - ნარზანის წყარო. 

შენობის ფასადები შემკულია თაღებითა და პირამიდული ბორბლებით. მშენებლობა დასრულდა 1853 წელს. გალერეამ ორიგინალური სახით დღემდე შემორჩა, რადგან შინაგან საქმეთა გაფორმებაში მხოლოდ მცირედი ცვლილებები განიცადა.

1893 წლის 11 აგვისტოს სამხრეთ აღმოსავლეთ მხარეს გალერეის მიწა და იატაკი ჩამოიშალა, წყაროს თავდაპირველი გასასვლელის ადგილთან ახლოს. ამასთან დაკავშირებით, 1893 წლის შემოდგომაზე დაიწყო რეკონსტრუქცია უფროსი სამთო ინჟინრის რუგევიჩის ხელმძღვანელობით. ჭის სიღრმე 6,5 მეტრამდე გაიზარდა. 

1894 წლის 1-4 მაისს დასრულდა ახალი ქვის აღების მშენებლობა, რომელმაც მიიღო ოქტაგონის ფორმა თეთრი მარმარილოს ექსტერიერით. ჭის გარშემო გაკეთდა მარმარილოს თხრილი, ხოლო ჭის კედლებში არის ონკანები ლომის თავების გამოსახულებით, რომლებიც განლაგებულია მისი დონის ქვემოთ წყლის მისაღებად. 

სასმელად წყალს მუშა ქალები აგროვებდნენ, რომლებსაც ხუმრობით ნიმფებს უწოდებდნენ. 1895 წელს ნახშირბადის დიოქსიდის შეგროვებისა და წყაროს დაბინძურების თავიდან ასაცილებლად ჭაბურღილზე შუშის გუმბათი დამონტაჟდა. რამდენიმე წლის შემდეგ აშკარა გახდა შეცდომები, 1900 წელს ნარზანის მინერალურმა წყალმა ჭაბურღილის კედლებში გაჟონვა დაიწყო. 

1903 წლის მაისში ძლიერი წყალდიდობის შედეგად, ნარზანი ძლიერ დაზიანდა, რისთვისაც საჭიროა კაპიტალური რემონტი, რომელიც დაიწყო 1908 წლის მარტში. ხელმძღვანელად დაინიშნა უმცროსი ინჟინერი პუგინოვი. გაჟონვის ადგილზე ჭა გარშემორტყმული იყო თიხისა და ბეტონის ბეჭდით. 1908 წლის მაისში შეიცვალა შუშის საფარი წყაროსთან. სწორედ ამ ფორმით არის შემორჩენილი დღემდე.

ფედერალური სახელმწიფო საბიუჯეტო ინსტიტუტი ეროვნული პარკი კისლოვოდსკი იკავებს ნარზანის გალერეის შენობის ნაწილს ref>.

## რესურსები ინტერნეტში
* [Narzan Gallery](http://en.advisor.travel/poi/Narzannaya-galereya-(Kislovodsk)-19861)

## სქოლიო
კატეგორია:სტავროპოლის მხარის ღირსშესანიშნაობები
კატეგორია:რუსეთის კულტურული მემკვიდრეობის ძეგლები
კატეგორია:რუსეთის კულტურული მემკვიდრეობის ობიექტები ანბანის მიხედვით
კატეგორია: კისლოვოდსკი
კატეგორია:სტავროპოლის მხარის ღირსშესანიშნაობები
ლაის რიბეირო

**ლაის რიბეირო** (დ. 5 ოქტომბერი, 1989) — ბრაზილიელი მოდელი. არის „Victoria's Secret“-ის მოდელი.

## პირადი ცხოვრება
ჰყავს 1 შვილი რომელიც დაიბადა 2008 წლის 17 მაისს.

## რესურსები ინტერნეტში
* 
* [ლაის რიბეირო Twitter(https://ka.wikipedia.org/wiki/Twitter)-ზე]

კატეგორია:დაბადებული 5 ოქტომბერი
კატეგორია:დაბადებული 1989
კატეგორია:ბრაზილიელი მოდელები
კატეგორია:ცოცხალი ადამიანები
პოკროვსკის ეკლესია (ესენტუკი)

მინი

**პოკროვსკის ეკლესია** (ყოვლადწმიდა ღვთისმშობლის შუამდგომლობის ტაძარი) —  დონისა და კავკასიის ეპარქიის ტაძარი რუსეთის მართლმადიდებელი ძველი მორწმუნეების ეკლესიისა, სტავროპოლის ტერიტორიის ქალაქ ესენტუკიში არის რეგიონული მნიშვნელობის არქიტექტურული ძეგლი.

## ისტორია
პირველი ძველი მორწმუნეების შუამდგომლობის ეკლესია ესენტუკიში გამოჩნდა ერთდროულად აქ დასახლების დაარსებისთანავე 1825 წელს. ეს იყო ხის ტაძარი, რომელიც კაზაკებმა მდინარე ხოფერიდან ჩამოიტანეს. 1833 წელს ხელისუფლებამ იგი იმავე სარწმუნოების ეკლესიად აქცია .

ძველი მორწმუნეების საზოგადოება ესენტუკის აგრძელებდა არსებობას. 1866 წელს მან მღვდლად აირჩია ფეოქტისტი სმირნოვი, რომელიც ბელოკრინიცას (ზრიანინის) ეპისკოპოსმა იობმა აკურთხა. 1870 წელს აშენდა კერძო სახლი წირვათა შესასრულებლად. 1875 წელს აღნიშნული აღიჭურვა მუდმივი საკურთხეველი კანკელით, მაგრამ 1877 წელს სახლი დაიწვა.

1878 წელს, ხელისუფლების ნებართვით, ძველმა მორწმუნეებმა ააშენეს ახალი ეკლესია, რომელიც დღესაც არსებობს. იმდროინდელი კანონების შესაბამისად, ეს იყო უბრალო ნაგებობა გუმბათების, სამრეკლოებისა და ჯვრების გარეშე. 

1905 წელს, განკარგულების რელიგიური ტოლერანტობის პრინციპების განმტკიცების შესახებ გამოცემის შემდეგ, აღმართეს გუმბათები და ჯვრები, აშენდა დროებითი სამრეკლო ოთხი ზარისთვის. 1908 წელს ვაჭარი ივან გრიდინის ხარჯზე აშენდა სკოლის შენობა, რომელიც გაიხსნა 1909 წლის 1 ოქტომბერს. სკოლაში 120 მოსწავლე იყო. 1912 წელს აშენდა სამრეკლო ცხრა ზარით.

ეკლესიის პირველი წინამძღვარი იყო დეკანოზი ფეოქტისტ სმირნოვი, რომელიც სამრეკლოში დაკრძალეს. 1883 წელს დეკანოზი კონსტანტინე და მღვდელი ლუციანე მოიხსენინენ ეპისკოპოს სილუანის (მოროზის) სასულიერო პირთა სიაში. 

1910-იან წლებში მამა ფიოდორ ოსტროვსკი და მამა ნიკონ მიგუზოვი მსახურობდნენ ეკლესიაში. 1904 წლიდან დიაკვნად მსახურობდა გრიგორი კროტოვი, რომელიც 1924 წელს, ფიოდორის მამის გარდაცვალების შემდეგ, მღვდლად აკურთხეს. მამა გრიგოლი ეკლესიაში მსახურობდა გარდაცვალებამდე, 1948 წელს და დაკრძალულია ტაძრის ეზოში, მამა თეოკტისტის გვერდით. გარდა ამისა, 1928 წლამდე სოფელ ერმოლოვსკაიაში მონასტრის დახურვის შემდეგ არქიმანდრიტი გრიგოლი (ბეზპალოვი) მსახურობდა შუამავლობის ეკლესიაში, ხოლო 1934-1935 წლებში მამა ევფიმი კარნიშევი.

2011 წლის ივნისში მღვდელი ვალერი მოროზოვი გახდა ახალი წინამძღვარი, 2013 წელს კი მღვდელი ანდრეი კლადიევი. 2018 წელს იგი დაინიშნა სამარასა და სარატოვის ეპისკოპოსად .

## რესურსები ინტერნეტში
* ეკლესია
* Свято-Покровская Старообрядческая церковь в Ессентуках

## სქოლიო
კატეგორია: კავკასია
კატეგორია: სტავროპოლის კულტურული ობიექტები
ზაური მახარაძე

**ზაური მახარაძე** (დ. 24 მარტი, 1993, ბალტა, ოდესა, უკრაინა) — უკრაინაში დაბადებული ქართველი ფეხბურთელი. ითამაშა უკრაინის 16, 17, 18 და 21 წლამდელთა ნაკრებებში. 2018 წელს მიიღო საქართველოს მოქალაქეობა და მწვრთნელმა ვლადიმერ ვაისმა საქართველოს ნაკრებში გამოიძახა. ამჟამად თამაშობს უკრაინის პრემიერლიგაში, ლუჰანსკის „ზორიას“ რიგებში. 2014 წელს უკრაინის 21 წლამდელთა ნაკრების რიგებში ითამაშა თანამეგობრობის თასზე.

## რესურსები ინტერნეტში
* 

კატეგორია:დაბადებული 24 მარტი
კატეგორია:დაბადებული 1993
კატეგორია:ლუჰანსკის ზარიას ფეხბურთელები
კატეგორია:უკრაინელი ფეხბურთელები
კატეგორია:ქართველი ფეხბურთელები
კატეგორია:ცოცხალი ადამიანები
თამაზ ყაჭეიშვილი

**თამაზ ყაჭეიშვილი** (დ. 26 დეკემბერი, 1941, ჩოხატაური) — ქართველი ინჟინერი, პოლიტიკოსი.

დაამთავრა საქართველოს სასოფლო-სამეურნეო ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „მემარჯვენე ოპოზიცია, მრეწველები, ახლები“. 2012-2016 წლებში — საქართველოს მე-8 მოწვევის პარლამენტის წევრი პარტიული სიით , საარჩევნო ბლოკი „ბიძინა ივანიშვილი — ქართული ოცნება“.

## რესურსები ინტერნეტში
კატეგორია:დაბადებული 26 დეკემბერი
კატეგორია:დაბადებული 1941
კატეგორია:საქართველოს VI მოწვევის პარლამენტის წევრები
კატეგორია:საქართველოს VIII მოწვევის პარლამენტის წევრები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
კატეგორია:ჩოხატაურში დაბადებულები
თამაზ
კემილ კოსტეკი

**კამილ კოსტეკი** (დ. 19 თებერვალი, 1992, კილინგვორტი, აშშ) — ამერიკელი მოდელი, მსახიობი და წამყვანი. ის არის ყველაზე უფროსი ოთხ და-ძმას შორის. კოსტეკი არის პოლონური, ირლანდიური და იამაიკური წარმოშობის.

## კარიერა
2019 წელს მოხვდა „Sports Illustrated Swimsuit Issue“-ის გარეკანზე.

## რესურსები ინტერნეტში
* 
* [კამილ კოსტეკი Instagram(https://ka.wikipedia.org/wiki/Instagram)-ზე]

კატეგორია:დაბადებული 19 თებერვალი
კატეგორია:დაბადებული 1992
კატეგორია:ამერიკელი მოდელები
კატეგორია:ამერიკელი მსახიობები
კატეგორია:ცოცხალი ადამიანები
ლეონიდ ჩერნოვეცკი

**ლეონიდ ჩერნოვეცკი** (დ. 25 ნოემბერი, 1951, ხარკივი) — უკრაინელი ბიზნესმენი და ქველმოქმედი.

## ბიოგრაფია
მერვე კლასში სკოლიდან გარიცხეს. 14 წლის ასაკში სკოლა მიატოვა და ხარკივის საავიაციო ქარხანაში ზეინკალ-ამწყობად დაიწყო მუშაობა. ერთი წლის მანძილზე მუშაობდა ქარხანაში, ხოლო შემდეგ ისევ სკოლაში დაბრუნდა. 1997 წლის 4 ოქტომბერს მიენიჭა უკრაინის დამსახურებული იურისტის წოდება – „კანონიერებისა და მართლწესრიგის განმტკიცების საქმეში მნიშვნელოვანი დამსახურებისთვის, მაღალი პროფესიონალიზმისთვის.“ 1998 წელს შექმნა საქველმოქმედო ფონდი „სოციალური პარტნიორობა“. იყო კიევის მერი 2006-2012 წლებში. ჰყავს მეუღლე და სამი შვილი. 2004 წელს მონაწილეობა მიიღო უკრაინის საპრეზიდენტო არჩევნებში სადაც მიიღო 129 066 ხმა (0,45%). 2006 წელს გახდა კიევის მერი. 2008 წელს მერის რიგგარაშე არჩევნებში 431 500 ხმა (37,72%) მიიღო. 2012 წელს თანამდებობიდან გადადგა.

კიევის მერის პოსტიდან გადადგომის შემდეგ, დასახლდა ქობულეთში, საქართველოში. აქვს საქართველოს მოქალაქეობა.

## რესურსები ინტერნეტში
* ლეონიდ ჩერნოვეცკის ოფიციალური საიტი 

კატეგორია:დაბადებული 25 ნოემბერი
კატეგორია:დაბადებული 1951
კატეგორია:უკრაინელი ბიზნესმენები
კატეგორია:ცოცხალი ადამიანები
კატეგორია:ხარკოვში დაბადებულები
ვარშალომიძე

საკუთარი სახელი **ვარშალომიძე** შეიძლება აღნიშნავდეს ჩამოთვლილთაგან ერთ-ერთს:

* გურამ ვარშალომიძე – ინჟინერი, პედაგოგი, პოლიტიკოსი
* იუსუფ ვარშალომიძე – საზოგადო მოღვაწე
* ლევან ვარშალომიძე – იურისტი, პოლიტიკოსი

კატეგორია:ქართული გვარები